CELEX: 62013CN0252
Language: hu
Date: 2013-05-07 00:00:00
Title: C-252/13. sz. ügy: 2013. május 7-én benyújtott kereset — Európai Bizottság kontra Koninkrijk der Nederlanden

20.7.2013   
            
            
               HU
            
            
               Az Európai Unió Hivatalos Lapja
            
            
               C 207/25
            
         2013. május 7-én benyújtott kereset — Európai Bizottság kontra Koninkrijk der Nederlanden
   (C-252/13. sz. ügy)
   2013/C 207/40
   Az eljárás nyelve: holland
   
      Felek
   
   
      Felperes: Európai Bizottság (képviselők: D. Martin és M. van Beek, meghatalmazotti minőségben)
   
      Alperes: Holland Királyság
   
      Kereseti kérelmek
   
   A felperes azt kéri, hogy a Bíróság
   
               —
            
            
               állapítsa meg, hogy a Holland Királyság azáltal, hogy a holland jogrendnek a férfiak és nők közötti esélyegyenlőség és egyenlő bánásmód elvének a foglalkoztatás és munkavégzés területén történő megvalósításáról (átdolgozott szöveg) szóló, 2006. július 5-i 2006/54/EK európai parlamenti és tanácsi irányelv (1) 1. cikk első bekezdése a) és b) pontjával, 15. cikkével és 28. cikke (2) bekezdésével összeegyeztethetetlen rendelkezéseit fenntartotta, megsértette az ezen irányelvből fakadó kötelezettségeit;
            
         
               —
            
            
               a Holland Királyságot kötelezze a költségek viselésére.
            
         
      Jogalapok és fontosabb érvek
   
   A holland munkajog nem határozza meg kellő egyértelműséggel, hogy amikor a munkavállaló nők a terhességi és szülési szabadságról visszatérve rosszabb munkafeltételekkel szembesülnek, ez sérti a várandósság, szülés és anyaság miatti hátrányos megkülönböztetés tilalmát.
   E tilalom nem mondja ki egyértelműen, hogy valamely munkaadó, aki egyoldalúan módosítja a munkaszerződésben megállapított tevékenységi kört és munkafeltételeket, megszegi a kötelezettségét.
   Az az érvelés, miszerint amikor valakinek a szabadsághoz való törvényes jogát elismerik, az szükségszerűen magában foglalja a kedvezőtlenebb bánásmód jogszerűtlenségét, nem kielégítő. Ugyanígy a hátrányos megkülönböztetés általános tilalmára és a Burgerlijk Wetboekban (polgári törvénykönyv) megfogalmazott jó munkaadó gondossága alapelvére történő visszautalás lehetősége nem jelenti az irányelv e rendelkezésének kellően egyértelmű és pontos átültetését.
   Ez a helyzet nem felel meg a Bíróság által valamely irányelv belső jogrendbe történő átültetésére vonatkozóan felállított átláthatóság és jogbiztonság követelményeinek.
   
      (1)  HL L 204., 23. o.